Apie en bokkie het internet gaandeSkermgreep uit die video ŉ Video van ŉ apie en ŉ bok wat saam moerbeie eet, word wyd op die internet versprei. Die video begin waar ŉ man blêrgeluide in ŉ woud maak. Hy hou moerbeie in sy hande. ŉ Bok kom aangehardloop en begin van die moerbeie eet. Dit is dan wat mens besef ŉ apie hang om die bok se nek. Die apie is eers huiwerig, maar tel dan ook ŉ moerbei op om te eet en verskuif hom in ŉ gemaklike sitposisie agterop die bok se rug. Die video is reeds meer as 17,8 miljoen keer op Twitter gekyk en meer as 144 000 keer gedeel. Die volledige video van die bok en apie se vriendskap is al in April op ŉ YouTube-kanaal genaamd “Animals Home” gedeel, maar het wyd begin versprei toe ‘n uittreksel daarvan ŉ paar dae gelede op Twitter gedeel is.